পরিবর্তন ডেস্ক ৩:৪৯ অপরাহ্ণ, নভেম্বর ০৫, ২০১৯
নির্মাতা ইফতেখার আহমেদ ফাহমির সঙ্গে অভিনেত্রী মিথিলার বেশ কটি অন্তরঙ্গ ছবি ফেসবুকে ছড়িয়ে পড়েছে। যা খুব অল্প সময়ের মধ্যে ভাইরাল হয়ে যায়। এটি এখন সামাজিক যোগাযোগমাধ্যমে আলোচনার প্রধান বিষয় হয়ে দাঁড়িয়েছে। অধিকাংশ মানুষ মিথিলা-ফাহমিকে নিয়ে ট্রল করছে।
ঢালিউডের অনেক নির্মাতা, অভিনয়শিল্পী বিষয়টিকে অন্যায় বলছেন। কারণ কারো ব্যক্তিগত ছবি এভাবে ছড়ানো অপরাধ। এ বিষয়টিকে ভালোভাবে গ্রহণ করেননি ‘মিস আয়ারল্যান্ড’ মাকসুদা আক্তার প্রিয়তিও।
এ অভিনেত্রী তার ফেসবুকে লিখেছেন, ‘ভালোবেসে প্রেমিককে চুমু খেয়েছি, প্রেমিকের বুকে মাথা রেখে প্রাণ জুড়িয়েছি, তাতে কার বাপের কী, মায়ের কী বা চৌদ্দগুষ্টির কী? কেউ পাবলিক ফিগার বা জনপ্রিয় হলে তার ব্যক্তিগত মুহূর্তগুলো বা ভালোবাসার অধিকার কি উধাও হয়ে যেতে হবে? উনাকে আপনাদের কাস্টোমাইজড অনুযায়ী ফাংশনাল অমানব/রোবট হয়ে যেতে হবে? যেন আপনারা সবাই ধোয়া তুলশী পাতা! আদরে, ভালোবাসায় আবিষ্ট থাকতে সবাই চায়, সবাই ভালোবাসে। বোঝা গেল? বুঝলে বুঝ পাতা, আর না বুঝলে…।’